Source: http://impact-est.ro/politic/monica-macovei-csm-sa-verifice-in-ce-masura-constituirea-completului-de-judecata-de-la-curtea-de-apel-bucuresti-a-respectat-legea/
Timestamp: 2019-02-17 06:29:41+00:00

Document:
Monica Macovei: CSM să verifice în ce măsură constituirea completului de judecată de la Curtea de Apel Bucureşti a respectat legea | Impact EST nr. 762
Monica Macovei: CSM să verifice în ce măsură constituirea completului de judecată de la Curtea de Apel Bucureşti a respectat legea
Europarlamentarul Monica Macovei a transmis astăzi o scrisoare preşedintelui CSM, prin care solicită CSM, ca garant al respectării independenţei justiţiei, să verifice în ce măsură constituirea completului de judecată de la Curtea de Apel Bucureşti, care a judecat în data de 23 noiembrie 2018, a respectat prevederile legale şi Hotărârea CSM nr. 1375 din 17 decembrie 2015 pentru aprobarea Regulamentului de ordine interioară al instanţelor judecătoreşti. De asemenea, solicită CSM să precizeze care a fost situaţia excepţională care a determinat schimbarea membrilor completului de judecată la Curtea de Apel Bucureşti.
Monica Macovei atrage atenţia că situaţia semnalată în mass-media, referitoare la decizia Curţii de Apel Bucureşti de a anula Hotărârea nr.137/08.11.2018 a Înaltei Curţi de Casaţie şi Justiţie – Colegiul de Conducere prin care au fost trase la sorţi completurile de cinci judecători şi de a suspenda executarea Hotărârii ICCJ până la soluţionarea definitivă a cauzei, este de natură să creeze suspiciuni în legătură cu modul în care s-a constituit completul de judecată la nivelul Curţii de Apel Bucureşti şi să pună în discuţie respectarea hotărârilor Consiliului Superior al Magistraturii de către conducerea CAB.
Monica Macovei consideră că o situaţie care generează suspiciuni în legătură cu modul în care se înfătuieşte justiţia, ca serviciu public, nu este în interesul Consiliului Superior al Magistraturii şi al sistemului judiciar, în general. CSM nu îşi poate permite să ignore astfel de suspiciuni apărute în spaţiul public, dacă obiectivele sale sunt garantarea independenţei justiţiei şi creşterea încrederii în actul de justiţie.
Redăm integral textul scrisorii transmise preşedintelui CSM:
„Către: Consiliul Superior al Magistraturii, Secţia pentru judecători
În atenţia: Doamnei Simona-Camelia Marcu, Judecător, Preşedinte
Această solicitare nu este în niciun fel o imixtiune cu actul de justiţie, ci o solicitare de verificare şi clarificare faţă de opinia publică a unei situaţii care a creat suspiciuni, tocmai pentru menţinerea încrederii în justiţie.

References: CSM 
 CSM 
 CSM 
 CSM 
 ICCJ 
 CSM